laion/Wikipedia-Exotic huggingface dataset:
מיכאיל ברישניקוב

מיכאיל ניקולביץ' ברישניקוב (ברוסית: Михаил Николаевич Барышников; נולד ב-27 בינואר 1948) הוא רקדן ושחקן רוסי-אמריקאי. ברישניקוב נולד בריגה, ברית המועצות (כיום בירת לטביה) לאב מהנדס ולאם חייטת. ב-1960 החל ברישניקוב ללמוד בלט בעיר הולדתו ובהמשך, משנת 1964 התקבל לאקדמיה לבלט על שם וגנובה ליד תיאטרון מריאינסקי בלנינגרד. בזכות כישרונו הרב הוא התקבל ללהקת הבלט קירוב בלנינגרד ב-1966. הופעת הבכורה שלו בבלט קירוב הייתה בבלט ז'יזל. הופעותיו עם בלט קירוב זכו לביקורות נלהבות: מבקר המחול של הניו יורק טיימס קרא לו "הרקדן המושלם ביותר" שראה מעודו. בשנת 1974, בזמן שהיה בסיבוב הופעות עם להקת בולשוי בקנדה, נעלם ברישניקוב. לאחר מספר ימים הוא התגלה בארצות הברית ושם קיבל מקלט מדיני. בין 1974 ל-1979 הוא היה רקדן ראשי בתיאטרון הבלט האמריקאי (American Ballet Theatre), אבל גם רקד בלהקות בלט ומחול מודרני שונות ברחבי לעולם. אחרי כן הוא הצטרף ללהקת הבלט של ניו יורק למעט יותר משנה, ועבד עם הכוריאוגרף ג'ורג' בלנשין. ב-1980 הוא חזר לעבוד בתיאטרון הבלט האמריקאי כרקדן ומנהל אמנותי במשך עשור. ב-3 ביולי 1986, הוא קיבל אזרחות אמריקאית. בין השנים 1990 ל-2002 הוא כיהן כמנהל אמנותי של "פרויקט המחול וייט אוק", להקת מחול שהקים עם מארק מוריס. ברישניקוב קיבל בשנת 2000 פרס כבוד מטעם מרכז קנדי לאמנויות הבמה. כיום[דרושה הבהרה] הוא מעורב בהקמת מרכז האמנויות ברישניקוב בניו יורק. ב-1977 שיחק ברישניקוב בתפקידו הקולנועי הראשון, "נקודת מפנה", ועל כך היה מועמד לפרס אוסקר לשחקן המשנה הטוב ביותר. ב-1985 כיכב בסרט "לילות לבנים". בעונה האחרונה של הסדרה "סקס והעיר הגדולה" גילם את אלכסנדר פטרובסקי, החבר של קארי בראדשו. לברישניקוב שלושה ילדים - סופיה, אנה ופיטר, מהבלרינה לשעבר ליסה ריינהרט, ובת נוספת בשם אלכסנדרה מהשחקנית ג'סיקה לאנג. מדיה וקבצים בנושא מיכאיל ברישניקוב בוויקישיתוף מיכאיל ברישניקוב, במסד הנתונים הקולנועיים IMDb (באנגלית) מיכאיל ברישניקוב, באתר AllMovie (באנגלית) מיכאיל ברישניקוב, באתר Rotten Tomatoes (באנגלית) מיכאיל ברישניקוב, במסד הנתונים הקולנועיים KinoPoisk (ברוסית) מיכאיל ברישניקוב, באתר Discogs (באנגלית) עמותת הריקוד על שם ברישניקוב נעמה לנסקי, מחולל פלאים, באתר ישראל היום, 18 ביוני 2010 סמדר הירש, מתרפק על העבר: על המופע של ברישניקוב בישראל, באתר nrg‏, 30 ביוני 2010 אלעד סמורזיק, אל תדברו על רוסיה, באתר הארץ, 28 באוקטובר 2011 מרב יודילוביץ', מיכאיל ברישניקוב: "יש הרבה אדרנלין בתיאטרון", באתר ynet, 13 בנובמבר 2011 מרב יודילוביץ' ולירון סיני, מיכאיל ברישניקוב: "ישראל - חוויה יוצאת דופן", באתר ynet, 13 בנובמבר 2011 ורד אילון, לתפוש את הרגע המושלם – ברישניקוב מאחורי המצלמה(הקישור אינו פעיל), באתר אפוק טיימס, 29 אוקטובר, 2012 מרב יודילוביץ', מיכאל ברישניקוב: "היצירה החשובה של חיי", באתר ynet, 8 בדצמבר 2015 עדי רובינשטיין, מיכאיל שלי, באתר ישראל היום, 20 בינואר 2016 מרב יודילוביץ', ברישניקוב: "היצירה על ברודסקי היא החשובה בחיי", באתר ynet, 21 בינואר 2016 חוויאר ס' הרננדז, ניו יורק טיימס, מיכאיל ברישניקוב: "אני לא ערקתי — אני בחרתי", באתר הארץ, 7 ביולי 2024 מיכאיל ברישניקוב, באתר אנציקלופדיה בריטניקה (באנגלית) מיכאיל ברישניקוב (1948-), דף שער בספרייה הלאומית
יין מחוזק

יין מחוזק הוא יין שנוסף לו אלכוהול מזוקק, לרוב ברנדי מכיוון שגם הוא עשוי מענבים. היין המחוזק לרוב מתוק יותר ובהכרח מכיל אחוז אלכוהול גבוה מזה של יין רגיל, לרוב בין 17–23 אחוז (לעומת 9–14 אחוז ביין רגיל). שתיית יינות מחוזקים מקובלת הן כאפריטיף והן כקינוח. תהליך ייצורו של יין מחוזק זהה בתחילתו לזה של יין רגיל – לאחר סחיטת הענבים מועבר המיץ לתסיסה בחביות, אולם שלא כביין רגיל תהליך התסיסה נפסק על ידי הוספת תזקיק אלכוהול ליין. ריכוז האלכוהול הגבוה הורג את השמרים ביין, ולכן תהליך עיבוד הסוכרים לאלכוהול נפסק. כתוצאה מכך, היין המחוזק מכיל אחוז סוכר גבוה המקנה לו את מתיקותו, ואחוז אלכוהול גבוה ביחס ליין רגיל. היינות המחוזקים נבדלים מהמשקאות המזוקקים (כגון הברנדי) בכך שכמות האלכוהול הגבוהה שבהם אינה נוצרת מתהליך של זיקוק אלא כאמור בדרך של הוספה (חיזוק). ראשית ייצור היינות המחוזקים לפני למעלה מ-500 שנה. הסיבה המקורית לייצורם הייתה הגברת העמידות של יינות בפני קלקול. ככל שאחוז האלכוהול גבוה יותר, נשמר היין לזמן ארוך יותר כיוון שהאלכוהול הורג את הבקטריות והפטריות שעלולות לקלקל את היין. גם לאחוז הסוכר הגבוה ערך מוסף בשימור היין. בצרפת מייחסים את התחלת ייצור היינות המחוזקים הקרויים "יינות מתוקים טבעיים" (vins doux naturels) לארנאלדו מוויאנובה שחי במאה ה-13 ולימד רפואה באוניברסיטת מונפלייה. יינות אלו שכיחים עד היום באזור לנגדוק-רוסיון בדרום צרפת. על תפוצת היינות המחוזקים השפיע מאוד המאבק של האימפריה הבריטית בצרפת, במסגרתו עודדו הבריטים צריכה של יינות אלו כמתחרים בקוניאק הצרפתי. כיום ייצור היין המחוזק הוא למען הטעם, שכן קיימות טכניקות אחרות וזולות יותר לשימור. שרי – מיוצר בספרד פורט או פורטו – מיוצר בפורטוגל ורמוט – מיוצר בעיקר באיטליה וצרפת מרסלה – מיוצר בסיציליה מדירה – מיוצר באיי מדירה שבאוקיינוס האטלנטי טוקאי – מיוצר בהונגריה מלגה – מיוצר בספרד מוסקט (לבן) וגרנאש (אדום) – יינות מתוקים טבעיים בדרום צרפת יואל מרקוס, ספר היין, הוצאת "חיפה" 1972 מדיה וקבצים בנושא יין מחוזק בוויקישיתוף
רפטור

האם התכוונתם ל... בעלי חיים רפטור (raptor) היא מילה בלטינית שפירושה "גנב" או "שודד". עופות דורסים – מכונים לעיתים "רפטורים" משפחת הדרומאוזאוריים מכונים בתרבות בשם המאחד "רפטורים" ולוצירפטור שפירושו הוא "גנב זריז" הדיינוניכוס מכונה (בעיקר ע"פ הסדרה פארק היורה) גם "רפטור" סוגים נוספים במשפחה שמסתיימים בשם "רפטור" הם: יוטרפטור, פירורפטור, טיאניורפטור, דקוטרפטור, מיקרורפטור ועוד בני הקבוצה אובירפטורוזאוריה מכונים גם בסיומת "רפטור": אובירפטור, גיגנטורפטור ועוד. הסוג רפטור ממשפחת המגרפטוריים שבעבר נחשבו לקרובי לדרומאוזאוריים אחר F-22 ראפטור – סוג מטוס קרב רפטור – סרט אימה מ-2001 טורונטו ראפטורס – קבוצת כדורסל קנדית ראפטורס 905 – קבוצת כדורסל קנדית רפטור – דמות במארוול קומיקס אקוספין רפטור – קטנוע חשמלי תלת גלגלי רפטור (מנוע רקטי) משפחה של מנועים רקטיים מוּנעי־מתאן ש־SpaceX מפתחת
גואלונג

גואלונג (שם מדעי: Guanlong; בסינית: 冠龍; פירוש שמו: "דרקון מעוטר") הוא סוג של דינוזאורים ממשפחת הפרוצרטוזאוריים, שחי בתקופת היורה מלפני 160 מיליון שנה, ממנו נתגלו שני מאובנים בסין, אחד של צעיר ואחד של בוגר. דינוזאור זה נחשב לחוליה מקשרת לאבותיו של הטירנוזאורוס רקס האימתני. אורכו של יצור זה הגיע לשלושה מטרים ודמה לדינוזאור שנקבר באותו אזור - דילונג. הוא צויד בשלוש אצבעות ארוכות שהיו גדולות בהרבה מזרועות הטירנוזאורוס והייתה לו קסדה גדולה על ראשו שלא ברורה מטרתה, אך אולי שימשה לתצוגות חיזור ודמתה לקסדת הדילופוזאורוס. משערים כי היו לו גם נוצות. היו לו לסתות ארוכות והוא היה מסוגל לרדוף במהירות אחרי טרפו עם רגליו הארוכות. יצור זה כנראה ניזון בחבורות מטרף קטן אותו תפס עם רגליו או שיניו החדות. דינוזאור זה הופיע בסדרה מהפכת הדינוזאורים ובמשחק עולם היורה: המשחק. איור של זוג גואלונגים ביער לצד יינלונג בהשוואה לאדם שחזור אפשרי עם נוצות מאובנים פרוצרטוזאורוס צרטוזאורוס מדיה וקבצים בנושא גואלונג בוויקישיתוף גואלונג, באתר האנציקלופדיה של החיים (באנגלית) גואלונג, באתר GBIF (באנגלית)
קורבואזיה

קורווזיה (בצרפתית: Courvoisier) הוא מותג של קוניאק בבעלות בים סנטורי (Beam Suntory), חברה בת של סנטורי החזקות (Suntory Holdings) מיפן. המותג מיוצר בז'רנק (Jarnac) במחוז שראנט בצרפת. עמנואל קורווזיה יסד חברת משקאות ויינות בברסי, שבפריז, ב-1809 יחד עם לואי גלואה (Louis Gallois). ב-1811 ביקר נפוליאון בונפרטה בברסי והתרשם מהקוניאק, ותרם לפרסומו של המותג. מדיה וקבצים בנושא קורבואזיה בוויקישיתוף אתר האינטרנט הרשמי של החברה גיא גיסר‏, הקוניאק של נפוליאון, באתר וואלה, 26 באוגוסט 2005 ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
אליהו ברקאי (ברקו)

אליהו ברקאי (ברקו) (1936 – 18 ביוני 1960) היה שחקן, זמר וחקיין ישראלי בוגר להקת הנח"ל, מכוכבי להקת הבידור "בצל ירוק" . אליהו ברקאי ("ברקו") נולד בשנת 1936 בתל אביב כבן הבכור לחנה ויהודה ברקוביץ, במשפחה בת שלושה ילדים. כעבור שנים ספורות עבר להתגורר עם משפחתו במושב נהלל שבעמק יזרעאל, שם גם למד בבית ספר היסודי. בהיותו בן 9 לערך, עברה המשפחה להתגורר בגבעתיים. אב המשפחה יהודה ברקאי, עבד באגף הבינוי של משרד הביטחון, ברקו למד בבית הספר כצנלסון בגבעתיים. התגייס ב-1954 ונשלח לשרת בנח"ל. עבר הכשרה בקיבוץ תל יוסף. לאחר מכן נבחר ללהקת הנח"ל, שירת בלהקה בשנים 1955–1957 והשתתף בתוכניות הלהקה: תוכנית 8 – "בין מגל וחרב" (1955), תוכנית 9 – "מה בוער" (1956). ותוכנית 10 – "עד מאה ועשרים"(1957). בשנת 1957 היה ממייסדי להקת הבידור "בצל ירוק". יחד עם חיים טופול אורי זוהר, גבי עמרני ועוד כמה מיוצאי להקת הנח"ל. הלהקה העלתה חמש תוכניות עד שהתפרקה ב-1961. ברקו היה אחד מכוכבי "בצל ירוק" ונודע בחיקויו של ראש הממשלה דאז – דוד בן-גוריון. במוצאי שבת, 18 ביוני 1960, רכב ברקו על קטנועו יחד עם חברה שישבה מאחור. ברחוב עוזיאל ברמת גן, סמוך לבית הקולנוע גל אור, ניסה ברקו לעקוף מונית. תוך כדי העקיפה העיפה המונית את הקטנוע מתחת לגלגלי אוטובוס. ברקו נפצע קשה בראשו ונפטר זמן קצר לאחר מכן בבית החולים בלינסון. ברקו עמד להינשא לבחירת ליבו, גאולה לוי, שבועות ספורים לאחר מכן. הותיר אחריו הורים, אחות ואח. הוא הובא לקבורה בבית העלמין קריית שאול בתל אביב. "ברקו" נחשב לשחקן קומי וחקיין מוכשר וניבאו לו עתיד גדול. אליהו ברקאי, באתר Discogs (באנגלית) אלי .אלון, סיפור חייו של "ברקו", באתר News1 מחלקה ראשונה, 14 בינואר 2018 אליהו ברקאי (ברקו), באתר "שרים במדים" ברקאי מ"בצל ירוק" נהרג בתאונת-דרכים, דבר, 19 ביוני 1960 השחקן אליהו ברקאי הובא למנוחות, דבר, 20 ביוני 1960 מיכאל אוהד, אני רוצה לפתח-תקוה, דבר, 1 ביולי 1960
Viasat Fotball

Viasat Fotball הוא ערוץ טלוויזיה סקנדינבי בתשלום שמשדר כדורגל כחלק מחבילת ערוצי הספורט של Viasat. הערוץ זמין גם בפורמט HD שנקרא גם Viasat Fotball HD. הערוץ הושק בשנת 2008. ההשקה עוררה תגובות מעורבות בפורומים שונים באינטרנט. היו שחשבו כי הקמת הערוץ הייתה הכרחית בעוד אחרים חשבו שהמחיר של הערוץ החדש יתגלגל למנויים של Viasat. בחודש מרץ 2010 הודיעה Viasat כי החל מהעונה הבאה, הערוץ ישדר את הליגה במקום Canal Digital ששידר אותה עד אז. ב-13 בפברואר 2013 התברר כי Viasat רכשה את הזכויות לשידור הגביע האנגלי, אך זה שודר בעיקר בערוץ TV10. במאי 2009 פוטר הפרשן גלן הייסין מתפקידו. ההחלטה לפטרו זכתה לתשומת רב רבה בעיתונים השונים. הייסן עצמו אמר כי זה עצוב להפסיק עבודה שהוא נהנה ממנה. Viasat Sport Viasat Sport N אתר האינטרנט הרשמי של Viasat Fotball Viasat Fotball, ברשת החברתית פייסבוק האתר הרשמי של Viasat האתר הרשמי של MTG
הילדה סוליס

הילדה לוסיה סוליס (באנגלית: Hilda Lucia Solis‏; 20 באוקטובר 1957) היא פוליטיקאית אמריקאית וחברת מועצת המפקחים של מחוז לוס אנג'לס מטעם האזור הראשון. סוליס בעבר כיהנה כמזכירת העבודה של ארצות הברית מ-2009 עד 2013, בממשלו של הנשיא ברק אובמה. היא חברה במפלגה הדמוקרטית והייתה נציגת מחוזות הקונגרס ה-31 וה-32 בבית הנבחרים של ארצות הברית בשנים 2001–2009, הכוללים בתוכם את מזרח לוס אנג'לס ועמק סן גבריאל. סוליס גדלה בלה פואנטה שבקליפורניה, והוריה היו מהגרים ממקסיקו וניקרגואה. היא למדה לימודים גבוהים בפוליטכניון של מדינת קליפורניה שבפומונה ובאוניברסיטת דרום קליפורניה ועבדה בשתי סוכנויות פדרליות בוושינגטון הבירה. סוליס שבה למדינת הולדתה ב-1982. היא נבחרה למועצת הנאמנים של מכללת ריו הונדו ב-1985, לאספה לאומית של קליפורניה ב-1992, ולסנאט ב-1994. היא הייתה האישה ההיספנית הראשונה ששירתה בסנאט המדינה, ונבחרה אליו מחדש ב-1998. סוליס התמדה בחקיקה בתחום הצדק הסביבתי. אל בית הנבחרים של ארצות הברית נכנסה לאחר שניצחה את הנציג הדמוקרטי המכהן, ושם התמקדה בעיקר בענייני תעסוקה ובחקיקה סביבתית. היא הוסיפה להיבחר בקלות לארבע הכהונות הבאות, עד אשר החליפה אותה ג'ודי צ'ו. בדצמבר 2008 הודיע הנשיא הנבחר ברק אובמה על כוונתו למנות את סוליס למזכירת העבודה הבאה של ארצות הברית. היא נכנסה לתפקיד עם אישור מינויה בידי הסנאט של ארצות הברית בפברואר 2009, והפכה ללטינית הראשונה לכהן בקבינט של ארצות הברית. בקבינט התמקדה בנושאי בטיחות וגיהות בתעסוקה ובחיזוק הציות לחוקי שכר לפי שעה. בינואר 2013, סוליס התפטרה מתפקידה כמזכירת העבודה. בשובה למדינה בה התחנכה, באפריל 2014, הודיעה סוליס רשמית על מסע בחירות למושב במועצת המפקחים הלא-מפלגתית של מחוז לוס אנג'לס. סוליס זכתה במושב באופו מוחלט בבחירות שנערכו ב-3 ביוני באותה השנה והושבעה ב-1 בדצמבר בשנה שלאחר מכן. מדיה וקבצים בנושא הילדה סוליס בוויקישיתוף הילדה סוליס, ברשת החברתית אקס (טוויטר) הילדה סוליס, באתר המדריך הביוגרפי של הקונגרס של ארצות הברית (באנגלית) Obama to Announce Final Cabinet Picks, באתר וושינגטון פוסט, 19 בדצמבר 2008 Solis Confirmed as Labor Secretary, באתר וושינגטון פוסט, 24 בפברואר 2009 Solis resigns as labor secretary, באתר וושינגטון פוסט, 9 בינואר 2013 Hilda Solis, Former Labor Chief, Wins Seat On Powerful L.A. County Board of Supervisors, באתר פוקס ניוז, 4 ביוני 2014
אהרון קורש

אהרון תומאס קורש (באנגלית: Aaron Thomas Korsh; נולד ב-7 בנובמבר 1966) הוא תסריטאי, מפיק טלוויזיה אמריקאי ובנקאי השקעות לשעבר. כתסריטאי, קורש לקח חלק בכתיבת תסריטים לסדרות הטלוויזיה "כולם אוהבים את ריימונד" (2001), "תהרוג אותי וזהו" (2003), "Love, Inc" ו"Notes from the Underbelly". קורש מוכר בעיקר כמפיק והיוצר של סדרת הטלוויזיה האמריקאית "Suits", אשר שודרה ברשת USA Network בשנים 2011—2019 במשך 9 עונות, ולאחר מכן בסדרת הספין-אוף שלה "פירסון" שבוטלה לאחר עונה אחת. באפריל 2018, עלתה גרסה דרום-קוריאנית לסדרה "Suits" ששודרה במשך עונה אחת ברשת הטלוויזיה KBS2, ובאוקטובר 2018, עלתה גרסה יפנית ברשת הטלוויזיה Fuji TV, שגם חודשה לעונה שנייה. אהרון קורש, ברשת החברתית אקס (טוויטר) אהרון קורש, במסד הנתונים הקולנועיים IMDb (באנגלית) אהרון קורש, במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
סרגיי אשוונדן

סרגיי אשוונדן (בגרמנית: Sergei Aschwanden; נולד ב-22 בדצמבר 1975) הוא ג'ודוקא עבר שווייצרי, מדליסט ארד מאולימפיאדת בייג'ינג 2008. אשוונדן מחזיק במדליות כסף וארד מאליפויות עולם מהשנים 2003 ו-2001 בהתאמה ופעמיים אלוף אירופה מהשנים 2000 ו-2003. ב-8 בדצמבר 1996, זכה אשוונדן במדליית כסף בטורניר 'Swiss International Basel', המדליה הראשונה שלו בטורניר בינלאומי מקצועי. בשנים שלאחר מכן המשיך לזכות במדליות בטורנירים בינלאומיים קטנים וב-20 במאי 2000, זכה אשוונדן באליפות אירופה. בחצי הגמר ניצח את אלכסיי שרשנב הרוסי ובגמר את ריקרדו אצ'רטה הספרדי. ב-27 ביולי 2001, השתתף אשוונדן באליפות העולם שנערכה במינכן וזכה במדליית ארד לאחר שניצח בקרב על המדליה את קנזו נקאמורה היפני, אלוף אולימפי ואלוף עולם בעברו. ב-17 במאי 2003, הוא זכה שוב במדליית זהב באליפות אירופה לאחר שניצח בגמר את נונו דלגדו הפורטוגלי. ב-12 בספטמבר באותה השנה התחרה באליפות העולם שנערכה באוסקה שביפן וזכה במדליית כסף, בשמינית הגמר ניצח את אריאל סגנגה הארגנטינאי, ברבע הגמר את קלמן פרג'ן הסלובני ובחצי הגמר את ריקרדו אצ'רטה הספרדי, בגמר הפסיד אשוונדן לפלוריאן וואנר הגרמני. ב-22 במאי 2005, הוא זכה במדליית ארד באליפות אירופה שנערכה ברוטרדם לאחר שניצח בקרב על המדליה את מיכאל פינסקה הגרמני, תואר זה היה התואר המשמעותי הראשון שלו לאחר שהחל להתחרות בקטגוריית המשקל עד 90 ק"ג. באליפות אירופה שנה לאחר מכן, הפעם בקטגוריית המשקל עד 81 ק"ג, זכה שוב במדליית הארד לאחר שניצח בקרב על המדליה את אולה בישוף הגרמני. ב-13 באוגוסט 2008, סרגיי אשוונדן התחרה באולימפיאדת בייג'ינג וזכה במדליית ארד בקטגוריית המשקל עד 90 ק"ג. בסיבוב הראשון הוא ניצח את מיכאל פינסקה הגרמני, בשמינית הגמר את מארק הויזינחה ההולנדי וברבע הגמר הפסיד לעמר בניחלף האלג'יראי ועבר לבית הניחומים שם ניצח את מוחמד אל אסרי המרוקאי ואת אדוארדו סנטוס הברזילאי, לאחר ניצחונות אלו הגיע אשוונדן לקרב על מדליית הארד ובו גבר על איוון פרשין הרוסי. עקב הצלחתו באולימפיאדה, אשוונדן היה מועמד לתואר ספורטאי השנה בשווייץ וסיים במקום הרביעי. מאמנו של אשוונדן, לאו הלד, זכה בתואר מאמן השנה. לאחר פרישתו אשוונדן היה מעורב בפוליטיקה המקומית וביוני 2020 הוא נבחר לנשיא איגוד הג'ודו השווייצרי. בנובמבר 2020 הוא נבחר כחבר בדירקטוריון הוועד האולימפי השווייצרי. מדיה וקבצים בנושא סרגיי אשוונדן בוויקישיתוף אתר האינטרנט הרשמי של סרגיי אשוונדן (בצרפתית) סרגיי אשוונדן, ברשת החברתית פייסבוק סרגיי אשוונדן, ברשת החברתית אינסטגרם סרגיי אשוונדן, ברשת החברתית LinkedIn סרגיי אשוונדן, באתר olympedia.org סרגיי אשוונדן, באתר איגוד הג'ודו העולמי סרגיי אשוונדן, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
Is That for Me

Is That for Me (בעברית: האם זה בשבילי) הוא סינגל שהוקלט על ידי הדיג'יי שוודי אלסו, והזמרת הברזילאית אניטה. השיר יצא לאור ב-13 באוקטובר 2017, כסינגל שלא נכלל באף אלבום, ובסמוך לכך הועלה גם לרשת הסטרימינג העולמית, ספוטיפיי. עם יציאתו נכנס השיר אל המקום ה-41 במצעד הרשמי שבברזיל, ה-7 במצעד שבמקסיקו, וה-53 במצעד שבפורטוגל. השיר נכתב על ידי פו הדוב, אניטה ואלסו, והופק על ידי אלסו גם כן. בנוסף לכך, השיר יצא במסגרת הפרויקט של אניטה בשם צ'ק מאט, שבו היא מוציאה שיר חדש בכל חודש. מבקרי המוזיקה שיבחו את הצמד על תוכנו הלירי של השיר, ואף אמרו כי "הוא להיט עתידי". השיר שהוציאה לאחר מכן במסגרת הפרויקט היה "Downtown", שיצא בשיתוף הזמר הקולומביאני ג'יי באלווין, שאירח את אניטה בעבר גם ברמיקסשיצא עבור השיר "Ginza". הווידאו קליפ הנלווה שיצא לשיר בוים על ידי מנואל נוגירה, וצולם ביער האמזונאס שבמנאוס, אמזונס, ב-9 באוקטובר 2017. הצילמום של הקליפ נערכו במשך ארבעה ימים מפרסומו, והוא נערך בזמן הקצר ביותר בכל הקריירה של אניטה. בקליפ נראים השניים כשהם ביער האמזונאס, מחליפים תלבושות רבות, ורוקדים לצלילי השיר. הקליפ צבר קרוב ל-80 מיליון צפיות. Streaming Is That for Me" – 2:49" סרטון השיר "Is That for Me" באתר יוטיוב Is That For Me (באנגלית), 2017-10-13, נבדק ב-2018-01-18 Billboard Brasil, ‏2017-09-25 Chart Search | Billboard, www.billboard.com (באנגלית) Steffen Hung, portuguesecharts.com - Portuguese charts portal, portuguesecharts.com Is That for Me - Alesso, Anitta | Songs, Reviews, Credits | AllMusic, AllMusic Nação da Música (@nacaodamusica), Nação da Música, br.nacaodamusica.com "Alesso & Anitta's "Is That For Me" Sounds Like A Smash". idolator (באנגלית אמריקאית). 2017-10-13. נבדק ב-2018-01-18. Anitta (2017-11-20), Anitta & J Balvin - Downtown (Official Music Video), נבדק ב-2018-01-18 jbalvinVEVO (2016-02-25), J. Balvin - Ginza ft. Anitta, נבדק ב-2018-01-18 "Gravado na Amazônia, novo clipe de Anitta rende piada na internet | Pop! Pop! Pop!". VEJA SÃO PAULO (בBrazilian Portuguese). נבדק ב-2018-01-18. Pernambuco, Diario de (2017-10-13). "Anitta divulga Is That For Me, música com DJ sueco. Ouça". Diario de Pernambuco (בBrazilian Portuguese). נבדק ב-2018-01-18. Alesso (2017-10-13), Alesso & Anitta - Is That For Me (Official Music Video), נבדק ב-2018-01-18 מצעד שירי הפופ
ויקיפדיה הוולשית

ויקיפדיה הוולשית (בוולשית: Wicipedia Cymraeg) היא הגרסה בשפה הוולשית של אנציקלופדיית האינטרנט החופשית ויקיפדיה. ויקיפדיה הוולשית הושקה ביולי 2003 ונכון ל-22 בספטמבר 2024 ישנם בוויקיפדיה הוולשית 281,107 ערכים ו-136 משתמשים פעילים. ויקיפדיה הוולשית היא המקור האינטרנטי היחיד מסוגו בשפה הוולשית ונרשמה כמקור שכזה בספרייה הלאומית של ויילס. מספר הצפיות החודשי הממוצע בה בחודש הוא 2.7 מיליון, עובדה העושה אותה לאתר האינטרנט הפופולרי ביותר בשפה הוולשית. בשנת 2007 הציג מייסד ויקיפדיה ג'ימי ויילס את ויקיפדיה הוולשית כדוגמה לטעם שבקיום ויקיפדיות בשפות קטנות. לדבריו מספר דוברי הוולשית שאינם דוברים גם אנגלית קטן ומצטמצם מדי שנה, אך מהדורה זו של ויקיפדיה מסייעת בשימור שפת אמם ותרבותם, ושימור שפה ותרבות באמצעות מיזמים שיתופיים הוא הגיוני ביותר. ביוני 2007 היו בוויקיפדיה הוולשית 10,000 ערכים, בנובמבר 2008 - 20,000, ביולי 2013 - 50,000. נכון לינואר 2018 היא הכילה למעלה מ-93,000 ערכים והיא הוויקיפדיה ה-60 בגודלה. בחודש ספטמבר 2012 נוסדה האגודה "Wici Cymru", ששמה לה למטרה לקדם את ויקיפדיה בוויילס. באותה השנה התמנה לפטרונה השחקן ריס איוואנס. אתר האינטרנט הרשמי של ויקיפדיה הוולשית (בולשית) ויקיפדיה הוולשית, ברשת החברתית אקס (טוויטר) סטטיסטיקה של ויקיפדיה הוולשית All Wikipedias ordered by number of articles. גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
יחסי הממלכה המאוחדת – טנזניה

יחסי הממלכה המאוחדת–טנזניה הם היחסים הבילטרליים בין הממלכה המאוחדת לטנזניה. לאורך ההיסטוריה הממלכה המאוחדת הייתה שותפתה של טנזניה בתחומים רבים, במיוחד במסחר ובביטחון. הנציבה העליונה בטנזניה היא דיאנה מלרוז והנציב העליון בממלכה המאוחדת הוא מספירי מרווה. טנזניה מייצאת לממלכה המאוחדת בעיקר חומרי גלם, ביניהם: תה, טבק ואבנים יקרות. הממלכה המאוחדת היא הרוכשת הגדולה ביותר של תה טנזני מחוץ לאפריקה. הממלכה המאוחדת מצידה, מייצאת לטנזניה בעיקר כלי רכב ומכשירים אלקטרוניים. מעצם היותה המדינה הקולוניאלית בעלת הכוח על טנזניה בעברה, הממלכה המאוחדת היא אחת משותפות המסחר הוותיקות ביותר של טנזניה. הממלכה המאוחדת היא משקיעת החוץ הישירה הגדולה ביותר, לאחר שעקפה את דרום אפריקה ב-2011. ההשקעות הזרות במדינה מתבטאות במגוון תחומים, כגון: כרייה, ייצור וחקלאות. החברה המסחרית הבריטית היחידה הנסחרת בבורסה לניירות ערך בדאר א-סלאם היא Arcacia, הנסחרת גם בבורסה לניירות ערך בלונדון. הממלכה המאוחדת היא מקור התיירות הגדול ביותר לטנזניה לאחר קניה. בריטיש איירווייז, הפעילו בעבר טיסות ישירות בין לונדון ודאר א-סלאם. ב-31 במרץ 2013, טיסות אלו הושעו לאחר 82 שנים של פעילות בשל חוסר רווחיות עבור חברת התעופה. Export destinations of Tea from Tanzania (2013), The Observatory of Economic Complexity (באנגלית) (ארכיון) Products that Tanzania imports from the United Kingdom (2013), The Observatory of Economic Complexity (באנגלית) (ארכיון) דו"ח השקעות טנזניה (2011) DSE listing information, www.acaciamining.com (באנגלית) (ארכיון) Tanzania, Apolinari Tairo, eTN (2013-03-31). "British Airways pulls flight services to Tanzania - eTurboNews (eTN)". eTurboNews (eTN) (באנגלית אמריקאית). נבדק ב-2018-01-18. "BA suspends flights to Dar-es-Salaam". The Star, Kenya (באנגלית). נבדק ב-2018-01-18.
פיגוע הירי ליד חוות גלעד

פיגוע הירי ליד חוות גלעד הוא פיגוע ירי שהתרחש ב-9 בינואר 2018, ובו רצחה חוליית מחבלים מארגון הטרור חמאס את הרב רזיאל שבח, תושב חוות גלעד. ב-9 בינואר 2018, בשעה 20:15, נסעה חוליית מחבלים סמוך למכוניתו של הרב רזיאל שבח, שהיה בדרכו לביתו בחוות גלעד. מכונית המחבלים עקפה את מכוניתו של הרב שבח, ואז המחבל אחמד ג'ראר, פעיל חמאס, פתח באש לעבר מכוניתו. שבח שהתנדב ככונן מד"א הספיק להודיע לחבריו שנורה, בהקלטה לקבוצת הכוננים המבצעית. חבריו התקשרו למד"א, שפינו אותו לבית החולים מאיר בכפר סבא במצב קשה. בדרך לבית החולים התדרדר מצבו, וכעבור שעה מת מפצעיו. אחרי הפיגוע ברחו המחבלים לשכם. לאור רצונו אותו ביטא בעבר לכך שיהיה בית קברות ביישוב, החליטה אלמנתו יעל שבח לקוברו בחוות גלעד ובכך נחנך בית הקברות במקום. כוחות צה"ל החלו במרדף אחר המחבלים שנמשך כשבוע, ובמהלכו הם נמלטו משכם לג'נין ושם הסתתרו. ב-17 בינואר אותרו המחבלים בג'נין, והם פתחו באש לעבר כוחות צה"ל. הם פצעו שני חיילים: אחד באורח קשה והשני באורח קל. אחד מהמחבלים נהרג בקרב היריות והשני נעצר. חמאס נטל את האחריות לפיגוע. בעקבות הפיגוע, התקבלה החלטה בממשלה להכשיר את היישוב חוות גלעד. כחודש לאחר הרצח, ועדת המדע והטכנולוגיה דנה בכנסת על הצעות פייסבוק למשתמשי הרשת החברתית להוסיף את תמונתו של המחבל אחמד ג'ראר לתמונת הפרופיל שלהם. ביולי 2023 בית הדין הצבאי בסאלם הרשיע ברצח את המחבל שנהג ברכבה של החולייה. בשלהי אוגוסט 2023 גזר בית המשפט בסאלם על המחבל אחמד קונבע מאסר עולם ועוד 26 שנות מאסר בפועל, על שנהג ברכבה של החולייה שבצעה את הפיגוע. בנוסף קבע כי על המחבל לשלם למשפחת הנרצח פיצויים בסך מיליון שקלים וחצי. https://laad.btl.gov.il/Web/He/TerrorVictims/Page/Default.aspx?ID=42527 אמרי לוי סדן, אמיר בוחבוט, אור רביד‏, פיגוע ירי בשומרון: בן 35 נרצח בכביש 60 ליד חוות גלעד; מצוד אחר חשודים, באתר וואלה, 9 בינואר 2018 אמרי לוי סדן‏, 30 יריות והקלטת המצוקה: הפיגוע בחוות גלעד - שלב אחר שלב, באתר וואלה, 10 בינואר 2018 "גאולה אבן סער בשיחה אישית עם יעל שבח", באתר כאן יואב זיתון, אליאור לוי, אלישע בן קימון, איתמר אייכנר ואחיה ראב"ד, הפשיטה בג'נין: שני לוחמי מג"ב נפצעו קשה וקל, רוצח הרב שבח חוסל, באתר ynet, 18 בינואר 2018 יואב זיתון, אליאור לוי ואלישע בן קימון, המצוד אחר רוצחי רזיאל שבח: מחבל חוסל בקרב יריות בג'נין, באתר ynet, 17 בינואר 2018 אוריאל בארי, ‏אחרי החיסול: חמאס קיבל אחריות לפיגוע בחוות גלעד, באתר "סרוגים", 6 בפברואר 2018 הממשלה אישרה את הכשרת חוות גלעד, באתר ערוץ 7, ‏2018-02-04 "12 אלף פניות להסרת תוכן מפייסבוק", באתר ערוץ 7, ‏2018-03-07 נהג החוליה שרצחה את רזיאל שבח הי"ד הורשע ברצח, באתר ערוץ 7, 13 ביולי 2023 מתן וסרמן, ‏מאסר עולם ו-26 שנות מאסר לחבר החוליה שרצחה את רזיאל שבח, באתר מעריב אונליין, 31 באוגוסט 2023 (שומרון) 3406/18 התביעה הצבאית נ' אחמד ג'מאל אחמד קונבע
ארץ החרדונים

ארץ החרדונים הוא אתר טבע הממוקם באילת, ממזרח לכביש 90. המקום משמר בעיקר את המין "חרדון צב מצוי", אשר אוכלוסייתו באתר נאמדת בכמה מאות פרטים. האתר הוקם על ידי קק"ל ושטחו הוא 140 דונם. בעבר המקום שימש כאתר בלתי חוקי להשלכת פסולת מבתי המלון שבאזור, וכחלק מתהליך פיתוח השמורה הציבה קק"ל בשטח שלטי הסבר וגידרה את החלקות בבולי עץ, כדי למנוע מכלי רכב לנסוע בשטח ולהרוס את המחילות שבהן החרדונים מסתתרים. בנוסף ישנה גבעה קטנה הצופה על נופי הערבה, על ארץ החרדונים ועל פארק הצפרות, שנמצא ממזרח לגבעה ושמה היא מצפור החרדונים. לפי נתוני 2012, קיימות באתר כמאה מחילות, ומהשביל המוביל למצפור החרדונים ניתן לפנות דרומה ולהגיע לפארק הצפרות אילת. פארק הולנד ארץ החרדונים, באתר קק"ל עדי חשמונאי, אטרקציה חדשה באילת: ארץ החרדונים, באתר nrg‏, 11 באפריל 2010 ארז ארליכמן, ארץ החרדונים: צפו בדור העתיד של חרדוני הענק, באתר ynet, 19 בספטמבר 2012
יחסי אסטוניה–פולין

יחסי אסטוניה–פולין הם יחסי החוץ בין אסטוניה לבין פולין. לאחר מלחמת העולם הראשונה שיתפו פעולה כוחות פולניים ואסטוניים, בלחימה נגד הצבא האדום. פולין הכירה בעצמאות האסטונית ב-31 בדצמבר 1920, ושתי המדינות כוננו ברית בשנת 1922, אולם היא התבטלה בעקבות כיבוש פולין עם פרוץ מלחמת העולם השנייה. לאחר המלחמה הייתה אסטוניה חלק מברית המועצות, אשר שיתפה פעולה עם פולין במסגרת ברית ורשה. לאחר נפילתה של ברית המועצות, כוננו שתי המדינות מחדש את יחסיהן הדיפלומטיים ב-26 באוגוסט 1991. כיום, שתי המדינות הן חברות במועצת הים הבלטי, בנאט"ו ובאיחוד האירופי. אסטוניה מחזיקה בפולין שגרירות בוורשה, ו-4 קונסוליות בגדנסק, בקרקוב, בפוזנן ובשצ'צ'ין. מאידך, פולין מחזיקה באסטוניה שגרירות בטאלין בלבד. מדיה וקבצים בנושא יחסי אסטוניה–פולין בוויקישיתוף שגרירות פולין בטאלין אתר על יחסי מדינות